и входящи потоци“, обхваща бъдещите договорни парични потоци от всички балансови и задбалансови позиции. Докладват се само изходящите и входящите потоци по действащите към датата на докладване договори.
 7.
 В раздела от образец „Падежна стълбица“, озаглавен „Капацитет за генериране на ликвидност“, се посочват запасите от свободни от тежести активи или други източници на финансиране, които към датата на докладване са юридически и фактически на разположение на институцията за покриване на потенциалния недостиг по договорите. Докладват се само изходящите и входящите потоци по съществуващите към датата на докладване договори.
 8.
 Изходящите и входящите парични потоци в съответните раздели „Изходящи потоци“ и „Входящи потоци“ се докладват на брутна основа с положителен знак. Сумите, които трябва да бъдат платени и получени, се докладват съответно в раздели „Изходящи потоци“ и „Входящи потоци“.
 9.
 В раздела от образец „Падежна стълбица“, озаглавен „Капацитет за генериране на ликвидност“, изходящите и входящите потоци се докладват на нетна основа — с положителен знак, ако потокът е входящ, и с отрицателен знак, ако потокът е изходящ. За паричните потоци се докладват дължимите суми. Потоците от ценни книжа се докладват по текуща пазарна стойност. Потоците, произтичащи по кредитни линии и линии за ликвидност, се докладват по наличните договорни суми.
 10.
 Договорните потоци се разпределят в двадесет и двата времеви интервала според техния остатъчен срок до падежа, като под дни се разбира календарни дни.
 11.
 Докладват се всички договорни потоци, включително всички съществени парични потоци от нефинансови дейности като данъци, премии, дивиденти и наеми.
 12.
 При определяне на договорните срокове до падеж на потоците институциите следват консервативен подход, като за целта осигуряват спазването на всички посочени по-долу изисквания:
 а)
 при наличието на опция за отложено плащане или получаване на авансово плащане се счита, че опцията ще бъде упражнена така, че да доведе до авансови изходящи потоци или отложени входящи потоци за институцията;
 б)
 когато опцията, водеща до авансови изходящи потоци от институцията, може да бъде упражнена единствено по преценка на институцията, се счита, че тя ще бъде упражнена само когато съществуват пазарни очаквания, че институцията ще направи това. Счита се, че опцията няма да бъде упражнена, когато това би довело до авансови входящи потоци към институцията или отложени изходящи потоци от институцията. Всеки изходящ паричен поток, който би бил договорно задействан от този входящ поток — както при финансиране чрез посредник — се докладва на същата дата, както входящия поток;
 в)
 всички безсрочни влогове или влогове без договорен падеж се докладват като „овърнайт“ в колона 020;
 г)
 счита се, че падежът на отворените репо сделки, обратните репо сделки и сделките със сходен характер, които във всеки един момент могат да бъдат прекратени от всяка една от страните, настъпва на следващия ден, освен ако срокът на предизвестие е повече от един ден, в който случай те се докладват в съответните времеви интервали според срока на предизвестие;
 д)
 счита се, че падежът на срочните влогове на дребно с възможност за предсрочно теглене настъпва в периода, през който предсрочното теглене на влога няма да доведе до заплащането на такса съгласно член 25, параграф 4, буква